  Майя Бывальцева 2020-тӥ арын толшоре Удмуртиын «Арлэн дышетӥсез» («Педагог года») элькун вожвылъяськон кутскоз. Со сярысь элькунысь дышетонъя но тодосъя министерстволэн пресс-службаез ивортэ. Вожвылъяськон кык арлы одӥг пол ортче. Радъясь комитетлэн пуктэмезъя таяз арын 11 номинациос луозы, 2018-тӥ арын соос тямыс вал. Россиын ӧнер устолыкъя трос пӧртэм вожвылъяськонъёс ортчо, улосвыл люкетъёсын вормон федерал люкетъёсы пыриськыны луонлык сётэ Анна Самоделкина, Удмуртиысь Дышетонэз азинтонъя институтысь ёзэтлэн кивалтӥсезВыль ӧръёс луизы: «Классэн кивалтӥсь», «Нодъясь» (наставник), «Дышетӥсь-психолог, мерлыко дышетӥсь». «Нодъясь» номинацие дышетӥсьёс, дышетон ӵектосъёсъя пӧртэм амалъёсын ужась нимаз ужбергатӥсьёс, экономика но мерлык удысысь ӧнерчиос пыриськыны быгато. Озьы ик «Нимысьтыз дышетонъя педагог» («Педагог специального образования») ӧръя валэктонъёс сётӥзы. Татын ас кужымзэс эскерыны быгато нимысьтыз дышетон юртъёсысь педагогъёс, дышетӥсьёс-логопедъёс, дышетӥсьёс-дефектологъёс (тифлопедагогъёс, сурдопедагогъёс), тазалыксыя ӧжытгес быгатонлыко пиналъёсын ужась дышетӥсьёс. Со сяна, «Дышетонын азьветлӥсь» («Лидер в образовании») ӧре пыриськыны быгатӥсьёслэн лыдметсы паськытаз. Та номинацие дышетонэн кивалтонъя кун но муниципал ёзэсъёсын ужасьёс, дышетӥсьёслэсь тодон-валанъёссэс будэтонъя ужъюртъёсысь ӧнерчиос, тодосъя огазеяськонъёсысь кивалтӥсьёс пыриськыны быгато Анна Самоделкина, Удмуртиысь Дышетонэз азинтонъя институтысь ёзэтлэн кивалтӥсез«Арлэн дышетӥсез» элькун вожвылъяськонлэн нырысетӥ люкетэз 13-тӥ толшоре кутскоз но 14-тӥ тулыспалозь мыноз. Куриськонъёсты 20-тӥ толшорозь www.педагог-ур.рф сайтын кутозы. Кыкетӥ люкетэз 23-25 южтолэзе очной амалэн радъяськоз. Вормисьлэсь но призёръёслэсь нимъёссэс 26-тӥ южтолэзе шараялозы.   Тодэ вайытом, азьвылгес Ижкарысь 39 номеро школаысь покчи классъёсты дышетӥсь Светлана Ласкова ӧнерлык устолыкъя «Мынам устоез уроке» («Мой лучший урок») огъяросси вожвылъяськонын куинетӥ инты басьтӥз, Нош Алнаш ёросысь удмурт кылъя но литературая дышетӥсь анай кылъя дышетӥсьёслэн огъяросси мастер-классазы куинетӥ луиз.  Тегъёс: Дышетон Ижкар Удмуртия вожвылъяськон дышетӥсьёс  